Boří les

Boří les (, ankaŭ en laŭvorta traduko Föhrenwald) estas artefarita arbara komplekso en Ĉeĥio en sudo de Moravio (historie Malsupra Aŭstrio) inter Valtice kaj Břeclav. Per sudorienta terlango ĝi interkovras en Aŭstrion al katastro de Bernhardsthal (kiel Föhrenwald).

Ĝi estas konsisto de Areo de Lednice-Valtice. Ĝi estis fondita de familio de Liĥtenŝtejnidoj sur nefekunda teraso. Kreas ĝin plejparte varmamaj foliaj lignaĵoj kaj pinoj. Troviĝas en ĝi saletoj Templo de Diana, Sankta Huberto kaj Tri Gracioj. Surrande de la arbaro apudanta al Poštorná ekde la 19-a jarcento oni minis ceramikajn argilojn.

Boří les nomiĝas ankaŭ apuda fervoja stacio n-ro 332155, kiu troviĝas en katastra teritorio Poštorná, la loka parto de Břeclav. La stacio situas sur fervojlinio Břeclav - Znojmo, el kiu deflankiĝas fervojlinio ĝis Lednice kaj estas enkonektita en ĝin branĉtrako de kompanio Fosfa.

 Soldata historio 
Laŭlonge laŭ cirkvito de la arbaro troviĝas vico de konstruaĵoj de ĉeĥoslovakaj antaŭmilitaj fortikaĵoj el fino de la 1930-aj jaroj.

En sudorienta parto de la arbaro, precipe en spaco inter fervojlinio 246 kaj ŝoseo I/55 al limpasejo Poštorná/Reintal, ĝis hodiaŭ kuŝas granda kvanto de neeksplodigita municio, kiu ĉi tie estis disĵetita fine de la dua mondmilito dum likvido de municia fabriko.KVH Moravský Žižkov: Poštorenská továrna na smrtBřeclavský deník: Boří les hrozí municí i 68 let po druhé světové válce

 Etareaj protektitaj areoj en Boří les 
 Nacia naturmemorindaĵo Rendez-vous
 Naturrezervejo Fiŝlago de Francisko

 Pluaj fotoj 

 Referencoj 

Kategorio:Areo de Lednice-Valtice
Kategorio:Valticio
Kategorio:Arbaroj en Sudmoravia regiono
Kategorio:Arbaroj en Malsupramoravia valego
Kategorio:Valtice
Kategorio:Naturo en Břeclav
Kategorio:Landlimo de Aŭstrio kaj Ĉeĥio